*Projekts*

LATVIJAS REPUBLIKAS MINISTRU KABINETS

2017. gada \_\_\_. \_\_\_\_\_\_\_\_\_ Noteikumi Nr.

Rīgā (prot. Nr. .§)

**Ministru kabineta noteikumu projekts**

**"Grozījumi Ministru kabineta 2014. gada 16. decembra noteikumos Nr. 784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014. - 2020.gada plānošanas periodā""**

*Izdoti saskaņā ar Eiropas Savienības struktūrfondu*

*un Kohēzijas fonda 2014. - 2020. gada*

*plānošanas perioda vadības likuma*

*8. pantu, 20. panta 2. punktu, 26. panta sesto daļu*

Izdarīt Ministru kabineta 2014. gada 16. decembra noteikumos Nr. 784 "Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014. - 2020. gada plānošanas periodā" (Latvijas Vēstnesis, 2015, 3. nr.; 2016, 77. nr.) šādus grozījumus:

1. Papildināt noteikumus ar 3.¹ punktu šādā redakcijā:

"3.¹ Sadarbības partneris nav tiesīgs ar projekta īstenošanu saistītās tiesības un pienākumus nodot citai personai. "

2. Papildināt 16.2.apakšpunktu aiz vārdiem "projekta iesniegumu" ar vārdiem "informējot par to atbildīgo iestādi".

3. Papildināt 17.punktu ar otro teikumu šādā redakcijā:

"Ja projektu iesniegumu atlase ir ierobežota, projektu iesniegumu vērtēšanas komisija projekta iesniegumu var sākt vērtēt uzreiz pēc tā saņemšanas."

4. Papildināt 24.punktu aiz vārdiem “vai noraidīšanu” ar vārdiem “vai sniedz atzinumu par lēmumā ietverto nosacījumu izpildi”.

5. Svītrot 49.punktā vārdus “un bankas rekvizīti”.

6. Aizstāt 51.3.apakšpunktā vārdus “kā arī” ar vārdu “vai”.

7. Aizstāt 1.pielikuma ievaddaļas tabulā vārdus un zīmi "Reģistrācijas numurs/ Nodokļu maksātāja reģistrācijas numurs" ar vārdiem "Nodokļu maksātāja reģistrācijas kods".

8. Papildināt 1.pielikuma 1.sadaļas “Projekta apraksts” 1.6.1. un 1.6.2.apakšpunkta tabulu ar kolonnu "Piezīmes".

9. Papildināt 1.pielikuma 1.sadaļas “Projekta apraksts” 1.7.apakšpunkta tabulu ar jaunu aili šāda redakcijā:

|  |  |
| --- | --- |
| “Projekta īstenošanas vietas apraksts |  |

10. Izteikt 1.pielikumā ietvertā 3.pielikuma “Projekta budžeta kopsavilkums” 2., 2.1. un 2.2.aili šādā redakcijā:

|  |  |
| --- | --- |
| "**2.** | **Projekta vadības izmaksas** |
| 2.1. | Projekta vadības personāla atlīdzības izmaksas |
| 2.2. | Pārējās vadības izmaksas" |

Ministru prezidents M.Kučinskis

Finanšu ministre D.Reizniece-Ozola